ธนชาตออกกรมธรรม์บำนาญ การันตีคืนยาว 20 ปี
ธนชาตประกันชีวิตขานรับมติครม.เพิ่มลดหย่อนภาษีสำหรับกรมธรรม์บำนาญสูงสุด&nbsp; 3 แสนบาท&nbsp; โดยส่ง &#8220;ธนชาต บำนาญ 85/60&#8221; การันตีจ่ายเงินบำนาญยาว 20 ปี&nbsp; ปีละ 12% ของจำนวนเงินเอาประกันภัย
21 ธ.ค. 2553

ธนชาตประกันชีวิตขานรับมติครม.เพิ่มลดหย่อนภาษีสำหรับกรมธรรม์บำนาญสูงสุด  3 แสนบาท  โดยส่ง “ธนชาต บำนาญ 85/60” การันตีจ่ายเงินบำนาญยาว 20 ปี  ปีละ 12% ของจำนวนเงินเอาประกันภัย 
นายวิจักษณ์ ประดิษฐวณิช กรรมการผู้จัดการ บริษัท ธนชาตประกันชีวิต เปิดเผยว่า หลังจากที่คณะรัฐมนตรีได้มีมติเห็นชอบมาตรการภาษีสำหรับประกันชีวิตแบบบำนาญ ที่สามารถนำไปหักลดหย่อนภาษีได้เพิ่มเติมอีก 2 แสนบาท จากการประกันชีวิตแบบเดิมที่สามารถลดหย่อนได้ 1 แสนบาทแล้วนั้น 
บริษัทฯได้ออกสินค้ากรมธรรม์ “ธนชาต บำนาญ 85/60 (บำนาญแบบลดหย่อนภาษีได้)” สำหรับรองรับบุคคลที่มีอายุระหว่าง 25-55 ปี  ที่ต้องการเตรียมความพร้อมทางการเงินสำหรับคุณภาพชีวิตในวัยเกษียณ   ทั้งนี้  ผู้เอาประกันภัยจะชำระเบี้ยประกันภัยถึงปีกรมธรรม์ที่อายุครบ 59 ปี ระยะเวลาเอาประกันภัยถึงอายุ 85 ปี โดยผู้เอาประกันภัยจะได้รับเงินบำนาญปีละ 12%ของทุนประกันภัย ตั้งแต่ปีกรมธรรม์ที่ผู้เอาประกันภัยอายุครบ 60 ปีถึง 85 ปี รวม 26 งวด รวม  หรือ   312%  ของทุนประกันภัยโดยบริษัทฯจะการันตีการจ่ายเงินบำนาญจนครบ  20 ปี  
ทั้งนี้หากผู้เอาประกันภัย เสียชีวิตก่อนอายุ  79 ปี บริษัทจะจ่ายเงินบำนาญเป็นเงินก้อนครั้งเดียวในวงเงินเท่ากับมูลค่าปัจจุบันของเงินบำนาญที่ยังจ่ายไม่ครบ 20 ปี  กรณีผู้เอาประกันภัยเสียชีวิตระหว่างชำระเบี้ยประกันภัย ผู้รับ  ผลประโยชน์หรือทายาทจะได้รับเงินก้อนจากผลประโยชน์ความคุ้มครองชีวิต 102% ของเบี้ยประกันภัยที่ได้     ชำระมาแล้วทั้งหมดหรือมูลค่าเวนคืนกรมธรรม์ที่สูงกว่า
ทั้งนี้ ได้กำหนดทุนประกันภัยขั้นต่ำ 1 แสนบาท ไม่จำกัดทุนประกันภัยสูงสุด และไม่ต้องตรวจหรือตอบคำถามสุขภาพใดๆ ซึ่งผู้เอาประกันภัยสามารถนำเบี้ยประกันภัยที่ชำระจริงไปลดหย่อนภาษีได้สูงสุด 2 แสนบาทต่อปี แต่ต้องไม่เกิน15%ของเงินได้ โดยเมื่อรวมกับกองทุนสำรองเลี้ยงชีพ กองทุนบำเหน็จบำนาญข้าราชการ และกองทุนรวมเพื่อการเลี้ยงชีวิตแล้วต้องไม่เกิน 5 แสนบาท   
หาก ไม่เคยลดหย่อนภาษีเงินได้ด้วยการซื้อกรมธรรม์ประกันชีวิตมาก่อน  สามารถนำเบี้ยประกันภัยที่ชำระจริงจากกรมธรรม์บำนาญไปหักลดหย่อนภาษีเงินได้สูงสุดที่ 3 แสนบาท  โดยลูกค้าสามารถเลือกชำระเบี้ยประกันภัยเป็นรายปี ราย 6 เดือน ราย 3 เดือน หรือ      รายเดือน  นอกจากนี้ยังสามารถชำระผ่านบัตรเครดิต VISA หรือ MASTERCARD ได้โดยไม่มีค่าธรรมเนียม